Fis-16 ta' Ottubru 2017, l-istati membri rrappreżentati fil- Kumitat Speċjali dwar l-Agrikoltura kkonfermaw il-ftehim dwar l-hekk imsejjaħ Ir-regolament Omnibus jemenda r-regolament finanzjarju li jirregola l-implimentazzjoni tal-baġit tal-UE kif ukoll 15-il att leġislattiv settorjali, inkluż fil-qasam tal-agrikoltura. Il-presidenza laħqet ftehim proviżorju dwar ir-regolament Omnibus mal-Parlament Ewropew fit- 12 ta' Ottubru Ir-regoli miftiehma ser jissimplifikaw il-Politika Agrikola Komuni (PAK) permezz ta' serje ta' titjib tekniku tal-erba' regolamenti tal-PAK: il-pagamenti diretti, l-iżvilupp rurali, l-organizzazzjoni komuni tas-suq u r-regolament orizzontali: : id-distinzjoni bejn bdiewa attivi u bdiewa mhux attivi ssir fakultattiva, u b'hekk dawk l-istati membri fejn din irriżultat f'piż amministrattiv eċċessiv ikunu jistgħu jneħħuha : ir-regoli attwali huma mmodifikati sabiex jipprovdu aktar flessibbiltà għall-istati membri fl-implimentazzjoni tar-rekwiżit tnaqqis fil-pagamenti : dan il-ftehim jikkonferma l-possibbiltà għall-istati membri biex jirrieżaminaw id-deċiżjonijiet tagħhom dwar it-tnaqqis ta' pagamenti diretti fuq bażi annwali ekoloġizzazzjoni: : żoni maħduma b'varjetajiet ta' pjanti bħal silvergrass (miscanthus) u silphion (silphium perfoliotum), kif ukoll art li titħalla mistrieħa għal pjanti li jipproduċu l-għasel ser ikunu wkoll meqjusa bħala żoni b'fokus ekoloġiku bdiewa żgħażagħ : pagamenti għall-bdiewa żgħażagħ ser jingħataw għal ħames snin mid-data tas-sottomissjoni, sakemm is-sottomissjoni tkun saret fi żmien ħames snin mit-twaqqif tar-razzett. Barra minn hekk, l-istati membri jistgħu jżidu l-pagamenti tal-bdiewa żgħażagħ skont l-ewwel pilastru sa 50 % fi ħdan il-limiti eżistenti appoġġ akkoppjat volontarju : l-istati membri ser ikunu jistgħu jirrieżaminaw id-deċiżjoni tagħhom kull sena Organizzazzjoni komuni tas-suq qsim tal-valur : il-possibilità li jiġu nnegozjati kollettivament kuntratti b'termini dwar il-qsim tal-valur għandha tiġi estiża għal setturi għajr iz-zokkor u ser tkun ta' natura volontarja organizzazzjoni tal-produtturi (OP): l-istituzzjonijiet iddeċidew li jinżamm l-istatus quo rigward ir-rikonoxximent volontarju ta' OP, ir-rekwiżit li l-attività ekonomika tagħhom għandha tkun ġenwina, u d-deroga prevista għas-settur tal-ħalib. Il-proposta li tiżdied kategorija ġdida tal-organizzazzjonijiet ("organizzazzjonijiet tan-negozjar") ġiet rifjutata OP u regoli tal-kompetizzjoni : uħud mill-prerogattivi tal-OP bħall-ippjanar tal-produzzjoni, l-ottimizzazzjoni tal-ispejjeż tal-produzzjoni, it-tqegħid fis-suq u n-negozjar ta' kuntratti għall-provvista ta' prodotti agrikoli f'isem il-membri, li diġà jeżistu f'setturi bħaż-żejt taż-żebbuġa, tal-laħam taċ-ċanga u r-raba' li tinħadem, ser jiġu estiżi għas-setturi kollha bil-ħsieb li titjieb il-pożizzjoni tal-bdiewa fil-katina tal-provvista. Fid-dawl ta' din l-estensjoni, ġie deċiż ukoll li jiżdied mal-artikolu dwar l-organizzazzjonijiet tal-produtturi xi salvagwardji biex jiggarantixxu li l-kompetizzjoni ma tkunx eskluża programmi operazzjonali tal-frott u l-ħaxix kwoti tal-inbid u l-importazzjoni : ir-regoli miftiehma jipprevedu simplifikazzjoni u titjib tekniku f'dawn l-oqsma maniġġar ta' kriżijiet : il-proposta għal skema volontarja ta' skema ta' tnaqqis fil-produzzjoni fi żminijiet ta' kriżi ġiet rifjutata, u b'hekk ġie pospost id-dibattitu dwar is-suġġett tar-rieżami li jmiss tal-PAK wara l-2020 L-iżvilupp rurali għodda għall-istabbilizzazzjoni tad-dħul : filwaqt li l-appoġġ marbut mal-għodda ġenerali għall-istabbilizzazzjoni tad-dħul ser ikompli jiġi skattat meta d-dħul tal-bdiewa jaqa' b'aktar minn 30% tad-dħul annwali medju tiegħu/tagħha, il-limitu għall-għodda ġdida speċifiku għas-settur ser ikun ta' 20%. Bl-istess mod, l-appoġġ għal kuntratti tal-assigurazzjoni li jkopru, fost l-oħrajn, telf ikkawżat minn avvenimenti klimatiċi avversi, ser ikun disponibbli meta aktar minn 20% tal-produzzjoni annwali medja tal-bidwi tkun meqruda strumenti finanzjarji : diversi bidliet qed isiru fir-regoli li għandhom jiġu rispettati minn strumenti finanzjarji biex jiġi promoss l-użu tagħhom u jiġu armonizzati ma' Fondi Strutturali u ta' Investiment tal-UE oħrajn Regolament orizzontali riżerva ta' kriżi : filwaqt li ma saru l-ebda bidliet għar-regoli attwali, il-Kummissjoni ntrabtet f'dikjarazzjoni li tirrieżamina l-operazzjoni tar-riżerva fil-kuntest tat-tħejjijiet għall-qafas finanzjarju pluriennali li jmiss bil-ħsieb li jkun permess intervent f'waqtu u effiċjenti fi żminijiet ta' kriżi tas-suq : il-proposta biex tiġi eliminata l-hekk imsejħa "regola 50/50" ġiet rifjutata. L-istati membri u l-baġit tal-UE ser ikomplu jaqsmu ugwalment il-konsegwenzi finanzjarji ta' somom mitlufa bħala riżultat ta' irregolaritajiet u li ma ġewx irkuprati fi żmien raġonevoli dixxiplina finanzjarja : il-proċedura eżistenti li tiżgura li n-nefqa skont id-dispożizzjonijiet tal-PAK ma taqbiżx il-limiti speċifikati fil-baġit tal-UE, ġiet simplifikata u ser tiġi ġestita mill-Kummissjoni waħedha